تابنادميت (فلسافة)

تابنادميت ؤلا تابنادمية هيا واحد لموڤمو فلسافي و تخمامي بان هوّا اللول ف الطاليان ف لوقيتة ديال لعاود-ولادة (ب لفرانساوية Renaissance)، ؤ من بعد داز نتاشر فݣاع الجوايه د ؤروپا سيرتو مورا لختيراع ديال لمطباعة د ݣوتنبرݣ ف عام 1448 ضد فالضوݣما لقاصحة ديال لكانيسة لي كانت سايدة ف لوقيتة ديال الضلامي د ؤروپا.

تصغير|رسمة دارها ليوناردو داڤينشي: رّاجل لڤيتروڤي
لبيت د لمصاوبة ديال هاد لموڤمو هوا تبدال الشوفة على بنادم و ترجاع قيمتو ليه، ؤ إحياء لخصايل و لفلسافة د ليونان لقديمة اللي كاتعتابر بنادم هوا الصونطر ديال لفلك (لكون) و لهتيمام ديالها، ؤ لي مبازية على تاعقلانيت و التخمام لحر اللي هوا السّاس ديالها.https://www.toupie.org/Dictionnaire/Humanisme.htm

 لخصايل دهاد لفلسافة 
 رجعة ل لعيون لقدام 
ف ݣاع ؤروپا، كانو لقرّاية كي إيرازم (1469-1536) و ݣيوم بودي (1467-1540) كايهزو لكنانش و النصوصا ليونانية و اللاتينية لقدام ؤ كايترجموهوم وكايخدمو عليهوم.

 شوفة جديدة على بنادم 
تابنادميت كاتحط بنادم فالصونطر ديال لفلك كيما قال لعاليم د الربانيات جون پيك دولاميراندول، و فوق هادشي كاتݣول بلي بنادم مكمول و لكسدة ديالو مپيرفيكتية و حتا لولة ماخاطياهاش، داكشي علاش الرساما ديك الساعات كانو كايرسمو بنادم عريان.
حيت بالنسبة ليهوم"لعقل الصحيح فلكسدة الصحيحة" :

Mens sana in corpore sano

هاد لمتلة كاترجع للشاعير اللاتيني يوڤينال لي عاش ف لقرن اللول ميلادي.https://www.phosphore.com/tout-pour-le-bac/methodo/fiches-de-cours/bac-fiche-francais-lhumanisme/

 تخميمات جداد 
لفلاسفة لبنادميا عندهوم التيقة لكاملة ببنادم حيت هوا لمخلوق اللي عندو لقدرة و لبغية باش يكتاسب لمعريفة و يقلب على لحكمة.

 لبنادميا لمشنوعين 
من بين لفلاسفا ديال تابنادميت اللي داو الشنعة (شهرة، سمعة كبيرة) نقدرو نجبدو :
 ليوناردو دا ڤينشي
 إيرازم
 جون پيك دولاميراندول
 پيترارك

 مصادر 


تصنيف:لفلسفة
تصنيف:مقالات فيها مصدر و 3000 بايت